**ТЭМА: ДЗЕЕПРЫМЕТНІК ЯК АСОБАЯ ФОРМА ДЗЕЯСЛОВА: АГУЛЬНАЕ ЗНАЧЭННЕ, МАРФАЛАГІЧНЫЯ ПРЫМЕТЫ, СІНТАКСІЧНАЯ РОЛЯ(7, 1/1)**

**Мэты:**

* Даць азначэнне паняццю “дзеепрыметнік”, яго сувязі з прыметнікам і дзеясловам;
* Фарміраваць навык адрознення дзеепрыметніка ад прыметніка і дзеяслова;
* Развіцць аналітычныя здольнасці вучняў;
* Выхаванне павагі да роднай мовы.

**Тып урока: камбінаваны**

**ХОД УРОКА**

1. **Арганізацыйны момант**

Вітанне з вучнямі, паведамленне мэты і задач урока.

1. **Заданне на дом**

§20, практ. 120

Таксама дома Вам патрэбна будзе падрыхтаваць пераклад наступных слоў:

|  |  |
| --- | --- |
| Пожалуйста  Спасибо!  Да  Нет  Как вы говорите?  Говорите медленно  Повторите, пожалуйста  Снова  Слово за слово  Медленно  Что вы сказали?  Я не понимаю  Вы понимаете?  Что это значит?  Я не знаю  Да, немного | **Калі ласка**  **Дзякуй**  **Так**  **Не**  **Як ты сказаў?**  **Гавары не так хутка**  **Паўтары, калі ласка**  **Зноў**  **Слова за словам**  **Павольна**  **Што ты сказаў?**  **Не разумею**  **Ты разумееш?**  **Што гэта значыць?**  **Я не ведаю**  **Так, крыху** |


1. **Праверка ДЗ**

* А зараз праверым Вашу падрыхтаванасць да гэтага ўрока. Правядзём гульню. Правілы такія. Два чалавекі – выбіраць іх будзе шчаслівае кола(https://ru.piliapp.com/random/wheel/) – выходзяць у канец класа. Па чарзе я буду кожнаму называць слова па руску, а Вы мне іх пераклад. Чалавек, які даў правільны адказ, робіць крок наперад. Пераможца той, хто дойдзе да другога канца класа першым.

|  |  |
| --- | --- |
| Привет!  Доброе утро!  Добрый день!  Добрый вечер!  Спокойной ночи!  Как вас зовут?  Меня зовут  \_\_\_  Простите, я не расслышал  Где Вы живёте?  Откуда вы?  Как дела?  Хорошо, спасибо  Приятно познакомиться  Приятно вас видеть  Приятного дня  До встречи!  Увидимся завтра  До свидания! | Прывітанне  Добрай раніцы  Добры дзень  Добры вечар  Дабранач  Як Вас завуць?  Мяне клічуць \_\_\_  Прабачце, я Вас не пачуў  Дзе Вы жывяце?  Адкуль Вы?  Як справы? Як маешся?  Добра, дзякуй  Прыемна пазнаёміцца  Прыемна Вас бачыць  Прыемнага дня  Да сустрэчы  Убачымся заўтра  Да пабачэння |

1. **Праца па тэме урока**
2. **Тэарэтычная частка**

**Дзеепрыметнік** — **форма** **дзеяслова**, якая абазначае прымету прадмета паводле дзеяння і адказвае на пытанні *які? якая? якое? якія?*



Дзеепрыметнікі, як і **дзеясловы**, маюць трыванне (закончанае і незакончанае), час (часцей прошлы), стан (залежны і незалежны): *пажаўцелае (лісце)* — дзеепрыметнік закончанага трывання прошлага часу незалежнага стану; *нечапаныя (рэчы)* — дзеепрыметнік незакончанага трывання прошлага часу залежнага стану.

Як і **прыметнікі**, дзеепрыметнікі змяняюцца па родах, ліках і склонах: *пабудаваны дом, пабудаванае жыллё, пабудаваныя гарады; пабудаванаму дому, пабудаванымі дамамі* і г. д.

У сказе дзеепрыметнік выконвае ролю **азначэння** або **выказніка**: *Цудоўны бор — сасна ў сасну — абступіў невя лікую абжытую паляну (І. Шамякін). Поле снегам сыпучым пакрыта (К. Буйло).*

1. **Практычная частка**

**113. Прачытайце і параўнайце словы. Пастаўце да слоў пытанні. Што агульнага ў словах правага слупка з дзеясловамі? Што яны маюць агульнага з прыметнікамі?**

|  |  |
| --- | --- |
| падрыхтаваць | *падрыхтаваны* |
| зразумець | *зразумелы* |
| зрабіць | *зроблены* |
| зжаць | *зжаты* |
| пажаўцець | *пажаўцелы* |

**114. Выпішыце дзеепрыметнікі з прапанаваных слоў. Абгрунтуйце свой выбар.**

Круглы, **акружаны**; пазелянець, **пазелянелы**; чырвань, **пачырванелы**; расквеціць, **расквечаны**; шырыня, **пашыраны**; жаўтаваты, **зжаўцелы**; пісьмо, **напісаны**; выраб, **выраблены**; прывозіць, **прывезены**; пасівець, **пасівелы**; погляд, глядзець, **разгледжаны**; зачараванне, **зачараваны**, зачараваць; **пачарнелы**, чорны, пачарнець; **закінуты**, закінутасць.

**115. Прачытайце тэкст. Запішыце ў адзін слупок прыметнікі, у другі — дзеепрыметнікі.**

1. Успомніліся шырокія, роўныя, дагледжаныя і абсаджаныя гасцінцы, што бягуць па беларускай зямлі. Па іх добра ездзіцца. Куды ні прыеду — добра гасцюецца. 2. Вось і ён, сад, бачаны ўжо і навек запомнены. Прыгожы, казачны, хоць і парадзелы: не хапае ў ім яблынь, груш, вішань... Сад не такі, які ён быў не´калі (Ф. Янкоўскі).

|  |  |
| --- | --- |
| **Прыметнікі** | **Дзеепрыметнікі** |
| Шырокія  Роўныя  Беларускай  Прыгожы  Казачны | Дагледжаныя  Абсаджаныя  Бачаны  Запомнены  Парадзелы |

1. **Падвядзенне вынікаў**
2. **Падагульненне вывучанага на уроку**

Давайце ўспомнім, аб чым Вы сёння даведаліся на ўроку? Вам трэба даць адказ на некалькі пытанняў:

1. Дзеепрыметнік – гэта…

2. На пытанні якой часціны мовы адказвае дзеепрыметнік?

3. Якую ролю у сказе выконвае дзеепрыметнік?

4. Што абазначае дзеепрыметнік?

* **Рэфлексійны этап**

Прачытайце пытанні. Адкажыце на любыя з іх.

1. Мяне ў дадзенай тэме ўрока больш за ўсе хвалюе…

2. Да пачатку ўрока я думаў(ла), што …, а цяпер думаю, што …

3. На ўроку мяне асабліва здзівіла і ўразіла, што…

4. Як мне працавалася на ўроку?

5. Што мне даў сённяшні дзень?

1. **Выстаўленне і каменціраванне адзнак**
2. **Кансультацыя па дамашнім заданні**